CELEX: 32005R1293
Language: mt
Date: 2005-08-05 00:00:00
Title: 1293/2005/KE: Regolament tal-Kummissjoni (KE) Nru 1293/2005 tal- 5 ta' Awwissu 2005 li jemenda r-Regolament (KEE) Nru 2676/90 li jistabbilixxi metodi Komunitarji għall-analiżi tal-inbid

9.12.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               219
            
         REGOLAMENT TAL-KUMMISSJONI (KE) Nru 1293/2005
   tal-5 ta' Awwissu 2005
   li jemenda r-Regolament (KEE) Nru 2676/90 li jistabbilixxi metodi Komunitarji għall-analiżi tal-inbid
   IL-KUMMISSJONI TAL-KOMUNITAJIET EWROPEJ,
   wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KE) Nru 1493/1999 tas-17 ta' Mejju 1999 dwar l-organizzazzjoni komuni tas-suq tal-inbid (1), u b'mod partikolari l-Artikolu 46(3) tiegħu,
   Billi:
   
               (1)
            
            
               Il-metodu tal-kejl tal-pressjoni żejda tal-inbejjed li jfexfxu u dawk spumanti kien stabbilit skont kriterji rikonoxxuti internazzjonalment. L-Uffiċju Internazzjonali tad-Dwieli u tal-Inbid adotta d-deskrizzjoni ġdida ta' dan il-metodu fl-Assemblea Ġenerali tiegħu tal-2003.
            
         
               (2)
            
            
               L-użu ta' dan il-metodu jiżgura monitoraġġ iktar sempliċi u preċiż tal-pressjoni żejda f'dawn l-inbejjed.
            
         
               (3)
            
            
               Id-deskrizzjoni tal-metodu li jintuża s-soltu fil-Kapitolu 37 tal-Anness għar-Regolament tal-Kummissjoni (KEE) Nru 2676/90 (2) mhijiex meħtieġa iktar u għalhekk il-paragrafu 3 tal-Kapitolu 37 għandu jitneħħa. Barra minn hekk, id-deskrizzjoni aġġornata ta' dan il-metodu għandha tiddaħħal f'kapitolu ġdid tal-Anness għal dak ir-Regolament.
            
         
               (4)
            
            
               Ir-Regolament (KEE) Nru 2676/90 għandu għalhekk jiġi emendat skont dan.
            
         
               (5)
            
            
               Il-miżuri pprovduti f'dan ir-Regolament huma skont l-opinjoni tal-Kumitat ta' Ġestjoni għall-Inbid,
            
         ADOTTAT DAN IR-REGOLAMENT:
   Artikolu 1
   L-Anness għar-Regolament (KE) Nru 2676/90 għandu jiġi emendat skont l-Anness għal dan ir-Regolament.
   Artikolu 2
   Dan ir-Regolament għandu jidħol fis-seħħ fis-seba' jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 5 ta' Awwissu 2005.
      
         
            Għall-Kummissjoni
         
         Mariann FISCHER BOEL
         
            Membru tal-Kummissjoni
         
      
   
   
      (1)  ĠU L 179, 14.7.1999, p. 1. Ir-Regolament kif emendat l-aħħar bil-Att tal-Adeżjoni tal-2003.
   
      (2)  ĠU L 272, 3.10.1990, p. 1. Ir-Regolament kif emendat l-aħħar bir-Regolament (KE) Nru 355/2005 (ĠU L 56, 2.3.2005, p. 3).
   
      ANNESS
      L-Anness għar-Regolament (KEE) Nru 2676/90 huwa emendat kif ġej:
      
                  (1)
               
               
                  Il-Kapitolu 37. “Diossidu tal-karbonju” huwa emendat kif ġej:
                  
                              (a)
                           
                           
                              Il-paragrafu 1 huwa emendat kif ġej:
                              
                                          (i)
                                       
                                       
                                          It-titolu għandu jinbidel b'dan li ġej: “1. PRINĊIPJU TAL-METODU”
                                       
                                    
                                          (ii)
                                       
                                       
                                          il-punt 1.2 għandu jitħassar.
                                       
                                    
                        
                              (b)
                           
                           
                              Fil-paragrafu 2, it-titlu tal-punt 2.3 għandu jinbidel b'dan li ġej: “Kalkolu tal-pressjoni żejda teoretika”.
                           
                        
                              (c)
                           
                           
                              Il-paragrafi 3 u 4 għandhom jitħassru.
                           
                        
            
                  (2)
               
               
                  Wara l-Kkapitolu 37, it-test illi ġej għandu jiddaħħal bħala l-Kapitolu 37-bis:
                  “37 bis —   IL-KEJL TAL-PRESSJONI ŻEJDA FL-INBEJJED SPUMANTI U DAWK LI JFEXFXU
                  1.   IL-PRINĊIPJU
                  Wara li tkun ġiet stabilizzata t-temperatura u l-flixkun ikun tqanqal, il-pressjoni żejda titkejjel bl-afrometru (gejġ tal-pressjoni). Hija titkejjel f'Pascals (Pa) (metodu tat-tip I). Il-metodu japplika wkoll għall-inbejjed spumanti bil-gass miżjud u għal dawk ifexfxu bil-gass miżjud.
                  2.   L-APPARAT
                  L-apparat li jkejjel il-pressjoni żejda fil-fliexken tal-inbejjed spumanti u dawk li jfexfxu jissejjaħ afrometru. Dan għandu għamliet differenti skont it-tappijiet li jintużaw biex jingħalaq il-flixkun (kapsula tal-metall, kapsula forma ta' ras, tapp tas-sufra jew tal-plastik).
                  2.1.   Fliexken li għandhom il-kapsuli
                  Huwa magħmul minn tliet partijiet (dijagramma 1):
                  
                              —
                           
                           
                              Il-parti ta' fuq (jew kamin bil-labra) hija magħmula minn manometru, ċirku li jissikka bl-id, kamin bla tmiem li jgħaddi għall-parti tan-nofs, u labra li tgħaddi minn ġol-kapsula. Il-labra għandha toqba laterali li tgħaddi l-pressjoni lill-manometru. Ġonta tiżgura li kollox ikun issiġillat fuq il-kapsula tal-flixkun.
                           
                        
                              —
                           
                           
                              Il-parti tan-nofs (jew l-iskorfina) tintuża biex tiċċentra l-parti ta' fuq. Hija tinvita ruħha fil-parti t'isfel b'mod li l-apparat kollu jinżamm sod fuq il-flixkun.
                           
                        
                              —
                           
                           
                              Il-parti ta' isfel (jew morsa) tkun mgħammra bi xprun li jiżżerżaq taħt iċ-ċirku tal-flixkun, b'mod li jinżamm l-apparat kollu. Hemm ċrieki adattati għal kull tip ta' flixkun.
                           
                        2.2.   Fliexken li għandhom it-tapp
                  Huwa magħmul minn żewġ partijiet (dijagramma 2):
                  
                              —
                           
                           
                              Il-parti ta' fuq hija l-istess bħal fl-apparat ta' qabel; madankollu, il-labra hija itwal. Din tal-aħħar hija magħmula minn tubu twil u vojt li f'tarf minnhom hemm ponta biex tgħin il-labra tidħol fit-tapp. Din il-ponta tista' tinqala' u taqa' fl-inbid ladarba t-tapp jittaqqab.
                           
                        
                              —
                           
                           
                              Il-parti ta' taħt hija magħmula minn skorfina bil-bażi tagħha li sserraħ fuq it-tapp. Din għandha erba' viti li jissikkaw sabiex kollox jinżamm fuq it-tapp.
                              
                                 
                              
                                 
                           
                        Rimarki rigward il-manometri li jinsabu ma' dawn iż-żewġ tipi ta' apparat:
                  
                              —
                           
                           
                              Jistgħu jkunu jew mekkaniċi b’tubu tat-tip Bourdon inkella sensuri diġitali pjeżoelettriċi. Fl-ewwel każ, it-tubu tat-tip Bourdon għandu jkun tal-istainless steel.
                           
                        
                              —
                           
                           
                              Jġu gradati f'pascals (abbrevjazzjoni Pa). Għall-inbejjed spumanti huwa iktar prattiku li wieħed juża 105 pascals (105 Pa) jew il-kilopascal (kPa) bħala unità.
                           
                        
                              —
                           
                           
                              Jista' jkun hemmklassijiet differenti. Il-klassi tal-manometru hija l-preċiżjoni tal-qari meta mqabbel ma' qari sħiħ espress bil-persentaġġ (eż.: Manometru 1 000 kPa klassi 1, tfisser il-pressjoni massima użata 1 000 kPa, qari sa ±10 kPa). Il-klassi 1 hija rakkomandata għal kejl iktar preċiż.
                           
                        3.   IL-PROĊEDURA
                  Il-kejl irid isir fuq fliexken li tagħhom it-temperatura tkun ilha stabbli tal-anqas għal 24 siegħa. Wara li jiġu minfuda, ir-ras, it-tapp tas-sufra jew tal-plastik, il-flixkun irid jitqanqal bil-qawwi sakemm tintlaħaq pressjoni kostanti, sabiex ikun jista' jseħħ il-qari.
                  3.1.   Fliexken bil-kapsuli
                  L-ixprun tal-morsa jiżżerżaq taħt iċ-ċirku tal-flixkun. L-iskorfina tiġi ssikkata sakemm l-apparat kollu jkun sod fuq il-flixkun. Il-parti ta' fuq imbagħad tiġi ssikkata fl-iskorfina. Sabiex ma jkunx hemm telf ta' gass it-titqib tal-kapsula għandu jsir malajr kemm jista' jkun, sabiex il-ġonta tiġi tmiss mal-kapsula. Il-flixkun imbagħad irid jitħallat tajjeb ħafna sakemm tintlaħaq pressjoni kostanti u sabiex iseħħ il-qari.
                  3.2.   Fliexken bit-tapp
                  Il-ponta titpoġġa f'tarf il-labra. Dan kollu jitqiegħed fuq it-tapp. Jiġu ssikkati l-erba' viti fuq it-tapp. Tiġi ssikkata l-parti ta' fuq (il-labra tidħol fit-tapp). Il-ponta trid taqa' fil-flixkun sabiex il-pressjoni tkun tista' tgħaddi għall-manometru. Il-qari jsir wara li l-flixkun jitħallat tajjeb sakemm tintlaħaq pressjoni kostanti. Il-ponta tinġabar wara l-qari.
                  4.   L-ESPRESSJONI TAR-RIŻULTATI
                  Il-pressjoni żejda li tilħaq l-20 °C (Paph20) tiġi espressa f'pascals (Pa) jew f'kilopascals (kPa). Dan irid ikun skont il-preċiżjoni tal-manometru (per eżempju: 6,3 × 105 Pa jew 630 kPa u mhux 6,33 × 105 Pa jew 633 kPa għal manometru ta' klassi 1 b'qari ta' skala sħiħa ta' 1 000 kPa).
                  Meta l-kejl tat-temperatura jkun differenti minn 20 °C ikun hemm bżonn korrezzjoni billi l-pressjoni mkejla tiġi multiplikata bil-koeffiċjent xieraq (ara t-tabella 1).
                  Tabella 1
                  Il-proporzjon bejn il-pressjoni żejda Paph20 tal-inbid li jfexfex jew dak spumanti f'temperatura ta' 20 °C u l-pressjoni żejda Paph
                     t f'temperatura t
                  
                  
                              °C
                           
                           
                               
                           
                        
                              0 
                           
                           
                              1,85 
                           
                        
                              1 
                           
                           
                              1,80 
                           
                        
                              2 
                           
                           
                              1,74 
                           
                        
                              3 
                           
                           
                              1,68 
                           
                        
                              4 
                           
                           
                              1,64 
                           
                        
                              5 
                           
                           
                              1,59 
                           
                        
                              6 
                           
                           
                              1,54 
                           
                        
                              7 
                           
                           
                              1,50 
                           
                        
                              8 
                           
                           
                              1,45 
                           
                        
                              9 
                           
                           
                              1,40 
                           
                        
                              10 
                           
                           
                              1,36 
                           
                        
                              11 
                           
                           
                              1,32 
                           
                        
                              12 
                           
                           
                              1,28 
                           
                        
                              13 
                           
                           
                              1,24 
                           
                        
                              14 
                           
                           
                              1,20 
                           
                        
                              15 
                           
                           
                              1,16 
                           
                        
                              16 
                           
                           
                              1,13 
                           
                        
                              17 
                           
                           
                              1,09 
                           
                        
                              18 
                           
                           
                              1,06 
                           
                        
                              19 
                           
                           
                              1,03 
                           
                        
                              20 
                           
                           
                              1,00 
                           
                        
                              21 
                           
                           
                              0,97 
                           
                        
                              22 
                           
                           
                              0,95 
                           
                        
                              23 
                           
                           
                              0,93 
                           
                        
                              24 
                           
                           
                              0,91 
                           
                        
                              25 
                           
                           
                              0,88 
                           
                        5.   IL-KONTROLL TAR-RIŻULTATI
                  Il-metodu tad-determinazzjoni diretta tal-parametri fiżiċi (metodu tal-kriterji tat-tip I)
                  L-iċċekkjar tal-afrometri
                  L-afrometri jridu jiġu ċċekkjati regolarment (għallinqas darba fis-sena).
                  L-iċċekkjar isir permezz ta' kejl ta' kalibrazzjoni. Dan iqabbel il-manometru għall-ittestjar ma' manometru ta' referenza, ta' kwalità għolja mkejjel bl-istandards nazzjonali, immuntat b'mod parallel. L-iċċekkjar isir biex jitqabblu l-valuri indikati miż-żewġ apparati għal-livelli ta' pressjonijiet li jitilgħu u jinżlu. Jekk ikun diferenza bejn dawn it-tnejn, il-manometru jista' jiġi rregolat permezz ta' vit.
                  Il-laboratorji u l-entitajiet awtorizzati huma kollha mgħammra b'dan il-kejl ta' kalibrazzjoni; jinsabu wkoll disponibbli mingħand il-manifatturi tal-manometri.”